CELEX: 62009TN0264
Language: el
Date: 2009-07-02 00:00:00
Title: Υπόθεση T-264/09: Αγωγή της 2ας Ιουλίου 2009 — Tecnoprocess κατά Επιτροπής και Αντιπροσωπείας της Ευρωπαϊκής Επιτροπής στο Μαρόκο

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/36
            
         Αγωγή της 2ας Ιουλίου 2009 — Tecnoprocess κατά Επιτροπής και Αντιπροσωπείας της Ευρωπαϊκής Επιτροπής στο Μαρόκο
   (Υπόθεση T-264/09)
   2009/C 220/76
   Γλώσσα διαδικασίας: η ιταλική
   
      Διάδικοι
   
   
      Ενάγουσα: Tecnoprocess Srl (Ρώμη, Ιταλία) (εκπρόσωπος: ο δικηγόρος A. Majoli)
   
      Εναγόμενες: Επιτροπή των Ευρωπαϊκών Κοινοτήτων και Αντιπροσωπεία της Ευρωπαϊκής Επιτροπής στο Μαρόκο
   
      Αιτήματα της ενάγουσας
   
   Η ενάγουσα ζητεί από το Πρωτοδικείο:
   
               —
            
            
               να διαπιστώσει, κατά το άρθρο 232 ΕΚ, την παράλειψη της Αντιπροσωπείας της Ευρωπαϊκής Ένωσης στη Ραμπάτ και της Ευρωπαϊκής Επιτροπής,
            
         
               —
            
            
               να διαπιστώσει, βάσει του άρθρου 288 της Συνθήκης, ότι η Αντιπροσωπεία και η Επιτροπή υπέχουν εξωσυμβατική ευθύνη έναντι της ενάγουσας και να τις υποχρεώσει εις ολόκληρον να της καταβάλουν ως αποζημίωση το ποσό του 1 000 000 (ολογράφως: ενός εκατομμυρίου) ευρώ.
            
         
      Ισχυρισμοί και κύρια επιχειρήματα
   
   Η ενάγουσα δρα σε διάφορους τομείς της βιομηχανίας. Από το 2002 η Tecnoprocess δρα στην αγορά των διαδικασιών των διαγωνισμών που διοργανώνει το Γραφείο EuropeAid για τα προγράμματα χορήγησης από την Επιτροπή εξωτερικών ενισχύσεων προς τις αναπτυσσόμενες χώρες, τα οποία χρηματοδοτούνται από τον προϋπολογισμό της Ευρωπαϊκής Ένωσης ή από το Ευρωπαϊκό Ταμείο Ανάπτυξης. Με την παρούσα αγωγή η ενάγουσα υποβάλλει στην κρίση του Πρωτοδικείου τη συμπεριφορά των εναγόμενων κατά την εκτέλεση των εξής συμβάσεων:
   
               —
            
            
               Σύμβαση EuropeAid 1144205/D/S/MA (δημόσια σύμβαση 14/2003/meda/b7 — 4100/ib/96/0587) — RISTORAZIONE,
            
         
               —
            
            
               Σύμβαση EuropeAid 114194/D/S/MA (δημόσια σύμβαση 15/2003/meda/b7 — 4100/ib/96/0587) — FREDDO,
            
         
               —
            
            
               Σύμβαση EuropeAid 114194/D/S/MA (δημόσια σύμβαση 16/2003/meda/b7 — 4100/ib/96/0587) — FREDDO και
            
         
               —
            
            
               Σύμβαση EuropeAid/12088/D/S/MA — Centre Assistance Technique des Industriels des Equipements pour véhicules (Cetiev), παρτίδες 3 και 6.
            
         Αντικείμενο των τριών πρώτων συμβάσεων, οι οποίες συνήφθησαν στο πλαίσιο του προγράμματος MEDA 1, ήταν η προμήθεια του εξοπλισμού και των βοηθητικών υλικών του κυλικείου και του εστιατορίου του Office de la Formation professionnelle et de la Promotion du Travail (OFPPT) [της Υπηρεσίας επαγγελματικής εκπαίδευσης και προώθησης της απασχόλησης] στη Ραμπάτ.
   Κατά την εκτέλεση των συμβάσεων αυτών το OFPPT αρνήθηκε, κατά την ενάγουσα, να υπογράψει το πρωτόκολλο παραλαβής των εμπορευμάτων, μολονότι είχε χρησιμοποιήσει τα επίμαχα προϊόντα, τα οποία είχε παραδώσει νομότυπα η ενάγουσα.
   Ανάλογες ήταν και οι δυσκολίες που ανέκυψαν σε σχέση με την τέταρτη σύμβαση, η οποία είχε συναφθεί στο πλαίσιο του προγράμματος MEDA 2 και αφορούσε την προμήθεια ιδιαίτερα εξειδικευμένων μηχανών, οι οποίες επρόκειτο να χρησιμοποιηθούν για την πραγματοποίηση δοκιμών σε φίλτρα αυτοκινήτων.
   Κατά την ενάγουσα, η παράλειψη της Επιτροπής να εφαρμόσει, ενόψει των σοβαρών παραβάσεων κατά την εκτέλεση των εν λόγω συμβάσεων, λύση που να ικανοποιεί τα συμφέροντα της ενάγουσας αποτελεί λόγο γένεσης εξωσυμβατικής ευθύνης της Κοινότητας.
   Συναφώς η ενάγουσα ισχυρίζεται ότι έχουν παραβιαστεί το άρθρο 56 του δημοσιονομικού κανονισμού, η αρχή της προστασίας της δικαιολογημένης εμπιστοσύνης, η αρχή της αναλογικότητας και η αρχή της προστασίας της ιδιωτικής σφαίρας.